NPP เผย Q1/59 ขาดทุนลดลง 49% หลังมีรายได้จากการขายเพิ่มขึ้น
NPP เผย Q1/59 ขาดทุนลดลง 49% มาที่ 31.56 ลบ. จากปีก่อน 61.45 ลบ. หลังมีรายได้จากการขายเพิ่มขึ้น
17 พ.ค. 2559

บริษัท นิปปอน แพ็ค(ประเทศไทย) จำกัด (มหาชน) หรือ NPP รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 31.56 ล้านบาท หรือขาดทุนสุทธิ 0.036 บาทต่อหุ้น ขาดทุนลดลง 49% จากช่วงเดียวกันของปีก่อนที่มีผลขาดทุนสุทธิ 61.45 ล้านบาท หรือขาดทุนสุทธิ 0.084 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจาก รายได้จากการขายของส่วนงานบรรจุภัณฑ์พลาสติกเท่ากับ 83.06 ล้านบาท เพิ่มขึ้น 88 % จากงวดเดียวกันของปีก่อน เนื่องจากบริษัทสามารถเพิ่มยอดขายของลูกค้าเดิมให้สูงขึ้น รวมทั้งมีการหาลูกค้ารายใหม่ๆเพิ่มขึ้น